الحمد لله وكفى وصلاة وسلاما على عبادي الذين اصطفى. اللهم لك الحمد كله. ولك الملك كله وبيدك الخير كله. واليك يرجع الامر كله. اللهم صل على عبدك نبيك محمد صلى الله
صلى الله عليه وسلم. في الاولين والاخرين وفي كل وقت وحين. اما بعد اخواني في الله هو الاخوة ظرفاء ولطفاء ولذاذ وزي العسل. ولا الواحد هو اللي بيحبهم في حاسس بكده ها يعني شيخ اسلام مسلا شيخ ايهاب آآ بشمهندس احمد يعني يعني زي العسل كده وشخصيات جميلة كده ولزيزة
لا الواحد هو اللي من كتر ما بيحب الاخوة حاسس ان هو قاعد وسط آآ نجوم ووسط كنوز كده انتم بصوا بتضحكوا بس يعني ما بتعلقوش ولا ايه ها ربنا يبارك فيكم وربنا يحفزكم يا اخواني في الله. ليس كمثله شيء. هنعيش النهاردة بازن الله سبحانه وتعالى مع كلمة واحدة بس من القرآن. ليس كمثله شيء
في عشر ذي الحجة يعني فكرت يا اخواني في الله نتكلم عن ايه؟ نتكلم عن ايه في هذه الايام المباركة غير عن الله سبحانه وتعالى؟ وعن جلال الله وعن عظمة الله
وعن صفات الله وعن اسماء الله وعن افعال الله. وعن هيمنة الله وعن الله سبحانه وتعالى. نتكلم عن ايه؟ غير الله في ايام الذكر يا اخواني في الله علنا نتكلم عن الله في هذا الملأ فيذكرنا الله الان في ملأ خير منه. لعل الله يذكرنا الان من فوق سبع سماوات. لعل
الله يذكرنا الان برحماته وانعامه ويشرح صدورنا وييسر امورنا ويرفعنا في دينه ويفتح علينا لعل الله سبحانه وتعالى يفتح علينا فتحا مبينا بمنه وكرمه. ولذكر الله ايه؟ اكبر يعني ايه؟ اي لذكر الله لكم اذا ذكرتموه
من ذكركم له حين تذكروه. يعني انت بتذكر ربنا بلسانك وبقلبك. وربنا يزكرك بعطاءه وبإكرامه وبمدده فتحه وبنصره وبتيسيره وبحفظه. فاللي انت عملته مش حاجة في اللي ربنا هيعمله معك لما انت هتذكر الله. عشان كده انا هكلمكم النهاردة
طبعا كلمة واحدة بس من القرآن ليس كمثله شيء. ليس كمثله شيء في ايه؟ في ايه ليس كمثله شيء؟ في ايه بالظبط؟ في كل شيء زي ايه؟ ليس فيه شيء في ايه ؟ في كل شيء ازاي ؟ في عظمته ليس كمثله شيء في عظمته. ربنا خلق سبع سماوات انت جيت في كم سنة منهم؟ سنة واحدة
السما ديت اللي انت فيها فيها ربعميت مليار مجرة. انت ساكن في كم مجرة منهم؟ مجرة واحدة بس. المجرة دي فيها ربعميت مليار نجم. انت ساكن كان بكام نجم نجم واحد بس. النجم ده حواليه حداشر كوكب. انت في كم كوكب منهم؟ كوكب واحد بس. الكوكب ده عليه سبع قارات. انت في كم قارة منهم؟ قارة واحدة
بس القارة دي فيها حوالي اربعة وخمسين دولة. انت في كم دولة منهم؟ دولة واحدة بس. الدولة فيها حوالي تلاتين محافزة. انت في كم محافظة منهم وحافظة واحدة بس. المحافظة دي فيها قرى ونجوع ومدن ومراكز. انت في كم مدينة منهم؟ مدينة واحدة بس. المدينة دي فيها شوارع وحوادث
انت الوقتي في كم شارع منهم؟ شارع واحد بس. الشارع ده مليان عمارات ومحلات وبدرومات انت حضرتك في في كم عمارة منهم؟ عمارة واحدة بس العمارة مليانة ادوار ومليانة انت في كم حتة منها؟ حتة واحدة بس. انت حضرتك مين؟ انت مين؟ ليس كمثله شيء في عظمته. وانت قاعد كده يعني في
المسجد ده كان متر مية وخمسين متر تقريبا. مية وخمسين متر. المسجد النبوي كم متر؟ تلتميت الف متر. تلتميت الف متر. انما انما المدينة المنورة قد المسجد النبوي الفين مرة. انما الجزيرة العربية قد المدينة المنورة سبع تلاف مرة. انما اسيا قد الجزيرة العربية اربعتاشر مرة
انما الكرة الارضية قد اسيا حداشر مرة. الكرة الارضية. المشترى قد الكرة الارضية. الف وتلتميت مرة. الشمس قد الارض مليون وتلتميت الف مرة. فيه نجم قد الارض اربعين مليون مرة. فيه نجم قد الارض ربعميت مليار مرة. فيه نجم قد الارض
ربعميت الف مليار مرة. يزيد في الخلق ما يشاء. وكل الفلك الدوار الرهيب ده ائتيا طبعا او كرم قالت اتينا طائعين. قالتا اتينا طائعين سبح لله ما في السماوات وما في الارض. ربنا اله عظيم. انت عارف
اكبر خسارة تخسرها في عمرك كله هي ايه؟ انك انت ما تقفشي وقفات طويلة مع جلال الله عشان تستشعر هزا في قلبك. انك تبقى عارف ان ربنا عزيم بعقلك مش بقلبك. انك تبقى عارف ان ربنا ذو الجلال والاكرام ورب العرش العظيم بعقلك. مش بقلبك بقلبك
يعني السعادة بقلبك دي يعني المدد بقلبك دي يعني الاتصال بالله ادي فرصة لقلبك انه يعيش مع الكلام ده. احنا كلنا عارفين الكلام ده عقلانيا متأكدين منه موقنين منه بازن الله سبحانه وتعالى كانك تراه ولكن احنا مش عايشين مع الكلام ده بقلوبنا. قلوبنا مش شاربة المعاني دي مش هايمة مع المعاني دي
على الكون اللي ما فيش زرة فيه الا بتسبح الله سبحانه وتعالى. ليس كمثله شيء في عظمته. ليس كمثله شيء في اسمائه وصفاته. يعني انت اسمك ايه محمود انت كل حاجة فيك محمودة يا محمود؟ يعني كل حاجة فيك يثنى عليها. انت اسمك ايه؟ سعد وممكن يكون يا عيني في حاجات ما انتاش سعيد فيها ولا
في حاجة وما انتش وش الساعة دي فيها ولا حاجة. ممكن الشيخ تامر يبقى اسمه تامر وممكن اصلا يكون الاسم ما هواش ممكن يبقى اسمك هاني. ولما حد بيشوفك ولا يجي له قلق ولا جايب لاهلك في البيت طب ممكن يبقى اسمك سامح وانت انسان متعصب وبتاع انا ومنفسن وممكن يبقى اسمك آآ
اي اسم بقى مش مهم يعني يبقى اسمك جه ممكن يبقى اسمك ايه وممكن يبقى حقيقة صفاتك ما لهاش دعوة بالاسماء دي. ولكن اسماء الله اسماء حقيقية واسماء كونية يعني الله السبوح. يعني ايه السبوح؟ جربت كده مع عميد كلية ولا رئيس جامعة يدخل مكتبه وكله بيجري وراه. الله الصبوح يعني الكون كله في
واحد بيقول سبحانك. الكون كله بيجهر بالتسبيح. الله المقيت. يعني عندك الف مليار خلية في جسمك. ما فيش خلية ما بيوصلهاش القوت ولا ولا خلية واحدة ولا خلية قبل ما ننزل قوافل وكده. انا لم اكن اتخيل ان في قرية في مصر ما فيهاش ماية زي الماية بتاعة حنفيتنا وما فيهاش نور زي النور
عندنا وما فيهاش آآ يعني احيانا ممكن تتخيل كمان ان ما فيش قرية ما فيهاش غاز. مسلا وتفاجأ ان آآ الموضوع مش كده خالص. يعني ما فيش لا عارفة توصل لكل مواطنيها القوت. انما الله الرزاق. يعني كنت باعاهد اخواني في جلسة تدبر كده اول امبارح سبحان الله بعد
الضحى كده طلعنا رحنا هناك فبنبص على شجرة فيها الاف الاوراق فبيقول سبحان الخالق! ما فيش ورقة من دول ربنا نسى رزقها. ما فيش ورقة من دول ربنا ما رتبهاش
استسقاء. يبقى الرزاق ده اللي بيرزق الكون كله. اللي الكون من غيره يجوع ويموت. المقيت ان الكون من غيره يتشل. القيوم اللي يكون من غيره ينهار المهيمن اللي ما فيش زرة خرجت عن سيطرته وحكمه يبقى ليس كمثله شيء في اسمائه وصفاته. ليس كمثله شيء في ظهوره. الله الظاهر
الله الظاهر ليس كمثله شيء في ظهوره. يعني لا انسى الشيخ محمد يعقوب ربنا يبارك في دعوته يا رب. وينفع به فيما بقي من عمره اكثر مما نفع به فيما مضى من عمره هو ومشايخنا يا رب. اللهم امين. اللهم امين اللهم امين. لا انسى مرة وانا قاعد له درس كده زي ما انتم قاعدين معي. وقام مخبط على
انتم عارفين خبطة الشيخ ايه؟ كلنا اجعزنا واحنا في المسجد يعني. ها فاكرين لما رمى العصاية من على المنبر اتشقت نصين ها فبيخبط كده على المنبر ويقول ان ان يقيني بالله اشد من يقيني بهذا المنبر. لان الذي اخبرني عن الله هو الله. اما الذي
اخبرني عن هذا المنبر فهو عيني وانا اصدق الله اكثر من عيني. الله الظاهر. الله هو الحقيقة الوحيدة في هذا الكون الحقيقي فعلا. الله ليس كظهوره شيء. اي حد منكم معه موبايل الله! الموبايل اللزيز ده مكتوب عليه ايه ؟ مكتوب عليه ابل. اه او مكتوب عليه سامسونج
موبايل الزريف ده الساعة اللي في ايدك دي مكتوب عليها ماركة ما فيش حاجة الشراب اللي انت لابسه مكتوب عليه ماركة. حتى لو الماركة دي مكتوب في عليها فتشنة. انما لازم فيه ماركة ليه؟ لان
اي صانع لازم بيحط ختمه على الصنعة بتاعته عشان يقول دي بتاعتي انا. ما حدش ينتحل ان دي بتاعته. انما ربنا لما خلق المخلوقات والكائنات الطيور والغابات والاشجار ما كتبش اسمه عليها. ما حطش ختمة عليها. ليه؟ لان ما حدش يقدر يقلد صنعة ربنا. لان ما فيش
اي حد في الدنيا بيحط اسمه على اللي هو عمله لان اي حاجة ممكن تتقلد في الدنيا. اي صنعة بشرية ممكن تتقلد وممكن حد غيرك يعملها. انما اللي ربنا ما فيش حد في الكون يقدر يعمله. ليس كمثله شيء في ظهوره. ليس كمثله شيء في قوته. والارض جميعا قبضته يوم
القيامة وما قدروا الله حق قدره. ما حدش عارف قدر ربنا بحق وحقيق. ما حدش قادر يعبد ربنا. العبادة اللي الله يستحقها وتعالى. والارض جميعا قبضته يوم القيامة. والسماوات مطويات بيمينه. والارض جميعا قبضته يوم القيامة والسماوات مطويات بيمينه
ربنا بيهد السماوات السبع يوم القيامة. ده اللي بنوا القصر الجمهوري بتاع عابدين ما يهونش عليهم من متين سنة ان هم يهدوه ويبنوه تاني ليه؟ يقول لك يا عم متكلف ملايين ومحطوط في
مش عارف ايه وايه ربنا يهد السماوات دي امنية تاني. سبحانه وتعالى الله الغني. سبحانه وتعالى شاشات العرض العملاقة الجبارة اللي مفتوحة لك. اربعة وعشرين ساعة على الجلال والقدرة في لحزة ربنا بيقفلها. الحق الفرصة وتدبر قبل ما تتقفل. والارض والسماوات مطويات بيمينه. مين فيكم يقدر يطوي لي العمود ده
مين فيكم مين اقوى راجل في العالم يطوي العمود ده بيمينه ولا حد يقدر. ولو جبته جون سينا وبتوع المصارعة العالمية وبتوع وكل اللي عملوا افلام الاكشن في العالم يحاولوا يطوي العمود ده بس ما حدش يقدر يطويه بيمينه. انما الله يطوي السماوات السبع بيمينه. سبحانه وتعالى سبحانه
وتعالى عما يشركون. ليس كمثله شيء في قوته. ليس كمثله شيء في علمه. احيانا كده تلاقيه يقول لك مسلا ايه المرجع الفلاني في العلم الفلاني علم الحشرات علم الطب علم القلب علم الزرة. الفوا العالم الفلاني عشرين مجلد. ابن القيم وهو رايح يحج كده فعايز يسلي نفسه في الطريق وهو على
الناقة في الطريق كده قام كاتب زاد الميعاد الاربع مجلدات المكربسين دول اللي الشيخ تامر لو طبعهم طباعة كده ايه حلوة كده يفكهم في اتناشر تلاتاشر مجلد وهو رايح كده من زاكرته كده كتب كل الايات والاحاديث والتحقيقات والمسائل الفقهية واقوال العلماء والمناقشات والهدي النبوي في المسائل
كده تخيل جوجل ده عليه كم معلومة؟ كم معلومة على وجه الارض على جوجل ده ؟ اينشتاين لما عرف معلومة واحدة بس عن الزرة اخترع القنبلة الزرية اللي خلصت الحرب العالمية التانية اللي اتقتل فيها خمسة وخمسين مليون بني ادم في تمانية واربعين ساعة. اومال ربنا بقى العلم اللي عند ربنا؟ المعلومات اللي عند ربنا علم
اللهم نفذت كلمات الله سبحانه وتعالى. امال ربنا سبحانه وتعالى علمه قد ايه؟ وقوته قد ايه؟ ازا كان معلومة واحدة اخترع بها قنبلة نووية امال ربنا علمه قد ايه ييجي بعد كده عشان كده في الاثر ازا التفت العبد في صلاته يقول الله سبحانه وتعالى الى
مني ازا التفت العبد في صلاته يقول الله الى خير مني بتلتفت لمين؟ بتلتفت عن مين؟ لمين؟ مشغول بمين عن مين؟ الى مني يجي الناس فيه يجي الناس فيه شريعة الله سبحانه وتعالى ويقول لك لأه احنا عندنا شرائع شرائع مين يا ابني الا يعلم من خلق
هو انتم بتعدلوا على شرع الله سبحانه وتعالى؟ العليم الخبير سبحانه وتعالى. ليس كمثله شيء في علمه. سبحانه وتعالى ليس كمثله شيء في ملكه. من الايات اللي بتزلزل القلب كده لما انت تتدبر فيها موقف وقفة سيدنا عيسى سيدنا عيسى اكتر واحد عبد من دون الله على وجه الارض. اكتر واحد عبده
بشر اكتر معبود من دون الله عبد على وجه الارض سيدنا عيسى. ربنا بيجيب لك في اخر سورة المائدة موقف عرض سيدنا عيسى على الله. لما ربنا يجمع مليارات النصارى دلوقتي فيه اتنين مليار نصراني بس على وجه الارض. تخيل من ايام بقى مضلة عقائد النصارى في الله لحد يوم القيامة هيبقى فيه كم نصراني او لحد ما ينزل عيسى ابن مريم مرة
ويكسر الصليب ويقتل الخنزير ويضع الجزية عليه الصلاة والسلام لما ينزل عيسى وتنتهي النصرانية واليهودية وكل الاديان في الارض الا اسلام وبعد كده الارض ترجع للجاهلية وتقوم الساعة على اعظم جاهلية حدست في تاريخ البشرية. تخيل بقى عدد النصارى في الوقت ده قد ايه؟ المليارات
اللي هم واقفين فيها في هزا الوقت قد ايه وربنا يقول واذ قال الله يا عيسى ابن مريم ومليارات النصارى واقفين. اانت قلت للناس انت عارف اانتم تزرعونه؟ اانتم انزلتموه من المزن؟ اانتم انشأتم شجرة انت اانت قلت للناس اتخذوني
وامي الهين من دون الله. قال ايه ؟ سبحانك. كان متوقع ان سيدنا عيسى ربنا بيقول له انت قلت لهم يعبدوك! ده ده حاجة يعني يقينا اي عبد مهما كان قلبه هيرتجف وهيتخلع من مكانه وهو في موقف ما بين ايدين زي الجلال والاكرام بهزا المنزر. سيدنا عيسى اول كلمة قالها
قال لك سبحانك يعني ايه ؟ انت اعظم من هزا يا رب. قبل ما يرد عن نفسه قبل ما يرد التهمة عن نفسه ورد عن ربنا الاول. يعني بيحب ربنا اكتر ما بيحب
نفسه زي مين في القرآن كده زي سيدنا سليمان انه ايه؟ من سليمان وانه بسم الله. قال لك سليمان كتب اسمه قبل ما يكتب اسم الله في الرسالة ليه؟ لانه بعد
رسالة دعوة لناس كفار. فممكن يشتموا في اللي بعت لهم الرسالة. فلو قال اسم الله الاول ممكن يسبوا اسم الله عدوانا بغير علم. فحط اسمه الاول فعشان لو سبهم يأتي السب في مين ؟ في اسمه هو وليس في اسم الله سبحانه وتعالى. حب اغلى من نفسك. ان يبقى حب ربنا سبحانه وتعالى
اغلى من نفسك واغلى من حياتك. ليس كمثله شيء سبحانه وتعالى في ملكه انت قلت للناس. اتخذوني وامي الهين من دون الله. قال ما يكون لي ان اقول ما ليس لي بحق. ان كنت قلته فقد علمته تعلم ما في نفسي. انت عارف اللي جوايا يا رب. انت يا رب
اعلم انا بحبك قد ايه. وانا باعزمك قد ايه. وانا ملهوف على رضاك لوحدك قد ايه. انت اللي عارف اللي جوايا. كان ممكن يقول له تعلم ما في صحيفتي. لأ. كل اللي في
المؤمن لا يعبر عما في قلبه تجاه الله. كل اللي المؤمن بيعمله حتى لو ضحى بروحه في سبيل الله لا يعبر على ما في قلبه في اتجاه الله سبحانه وتعالى. فما قالوش تعلم ما في صحيفتي. قال له تعلم ما في نفسي. انت تعلم اللي جوايا وتعلم رغبتي اليك. وحبي لك وخوفي منك ورهبتي
يا رب قد ايه ولا اعلم ما في نفسك. انك انت علام الغيوب ما قلت لهم الا ما امرتني به. وطبعا مليارات النصارى واقفين. اللي بيبكي واللي بينهار واللي بيلطم يعني كل واحد ساعتها بقى بيفوق على الحقيقة. احنا ازاي عبدنا البشر! احنا ازاي عبدنا الزي له البول والغائط! احنا ازاي عبدنا الزي يولد ويموت وآآ احنا
ازاي عبدنا ولكن الموقف موقف مهول في ملك الله سبحانه وتعالى. ليس كمثله شيء. ليس كمثله شيء في عظمته. ليس كمثله شيء في اسمائه وصفاته ليس كمثله شيء في ملكه وملكوته. ليس كمثله شيء في علمه. ليس كمثله شيء في ظهوره
ليس كمثله شيء في جماله. في جمال الله سبحانه وتعالى. في جمال وجلال الله سبحانه وتعالى. يوسف لما خرج على النسوة قطعن ايديهن وقلنا حاشا لله ما هذا بشر. مش ممكن يكون ده بني ادم زينا زيه هو بهزا الجمال. وهو بشر زيه زيهم. هو مخلوق زيه زيهم. امال جمال الله سبحانه وتعالى. يا اخوان
اما الواحد لما بيشوف واحدة جميلة ولا واحدة بتشوف واحد جميل يفتنوا ببعض ويعيش حياته كلها عايز يرتبط به وعايز يقرب منه ويقعد يحلم به ويقعد يفكر ترفيه او تقعد تفكر في ايه يعني في ايه يعني ده مخلوق يعني. وممكن يكون عدو وممكن يكون ملايين احسن منه. جمال الله. اللي يعيش مع جمال الله قلبه يلهف
على لحزة ما ينظر لوجه الله سبحانه وتعالى الى ربها ناظرة. ليس كمثله شيء في جماله. اخيرا ليس كمثله شيء في رحمته ما فيش حد رحمته زي رحمة ربنا سبحانه وتعالى. طبعا لو قعدنا نعلق على ليس كمثله شيء. الموضوع ما ينتهيش يا اخواننا. ليس كمثله شيء في كل شيء. ليس كمثله
شيء في رحمته. الله سبحانه وتعالى جعل السيئة بسيئة. السيئة بسيئة واحدة بس. انما الحسنة ربنا عملها بعشرة. المفروض الحسنة اصلا ما كانش يبقى عليها اي حاجة ليه؟ لانك انت لو مشيت لو كسرت اشارة مرور يعملوا لك ايه؟ يدوك مخالفة. طب لو مشيت في شارع مزبوط. الحكومة بتديك فلوس كل عربية تمشي مزبوطة على شارع
او على شارع الترعة الحكومة تدي لها ميت جنيه! ما فيش الكلام ده! ما بيحصلش! انما ربنا لما بتمشي مزبوط بيديك! دنيا واخرة! قال لأ ويديك ايه! عشر اضعاف اللي بيكتب عليك لو عملت سيئة. ولو عملت سيئة الحسنة تمحو السيئة. ان الحسنات يذهبن السيئات. اتبع السيئة الحسنة تمحها. محو
كانك جبت استيكة كده وشلتها وربنا يأمر ملك السيئات ان لمدة ست ساعات ما يكتبش سيئة عليك. ليه؟ عشان لو تبت تتوب وما تتكتبش قبل ما تكون ايه؟ قبل ما تكون اتكتبت عليك
ولو انت تمانيت في سيئات وجيت ترجع لربنا انه كان بي حفيا. الله يستقبلك بحفاوة سبحانه وتعالى. ليس كمسله شيء في رحمته. مين اللي يعاملك المعاملة دي ليس كمثله شيء. ازاي؟ ان احنا سمعنا عن يعني النهاردة كنت باصلي العصر في المسجد. وصلت متأخر فوانا بصلي
العصر الناس قاعدة مجموعات في المسجد قاعدين في التكييف كده وقاعدين مجموعات في المسجد. انا غصب عني عدا يعني ودني جزء منها مع الناس. هم بيتكلموا في ايه وهم الله. الناس دي هم عمار المسجد هم الناس اللي محافزين وهم الناس اللي قاعدين في المسجد وهم الناس اللي بيصلوا كل الصلوات. للاسف الشديد يا جماعة حتى معظم الناس اللي بيصلوا في
المساجد مشغولين بالدنيا. الناس مشغولة بالدنيا. اللي مشغول بالله ده نادر. اللي مشغول بالله ده عملة نادرة في هزه الحياة. اللي ماشي مشغول بالله ومشغول بالوصول الى الله ومشغول بارضاء الله سبحانه وتعالى ليس كمثله شيء. ادركوا اللحظة الفارقة. ادركوا هذه اللحظات الفارقة الخطيرة. من عشر ذي الحجة يا اخواني
في الله ادركوها قبل ان يمر هزا الموسم ويضيع علينا ولا ندركه عايزين نعيش مع قول رسول الله صلى الله عليه وسلم فاكثروا فيهن من التسبيح والتحميد والتهليل والتكبير. قلت لكم الفجر ايه؟ قلت لكم ان كل واحد منكم يحب
الوقت الفاضي عنده امتى ؟ ما تضحكش على نفسك. انا عايز اعبد، انا عايز انطلق، انا عايز انت وقتك الفاضي امتى ؟ هندسة، وقتك الفاضي امتى ؟ انت فاضي النهار متجوز ومخلف وبيشتغل ووراه اسرة وممكن والده ووالدته عايشين يبقى كداب ونصاب عالمي لو قال انا هتفرغ في العباد او مضحي
والمضحين الوقتي نادرين. لا اظن ان احنا لسة وصلنا لدرجة ان احنا ايه نضحي. يبقى ازا معظمنا مشغولين. اللي لسة عايشين في شهر العسل بتاع الالتزام. انتم عارفين ان دورة حياة الملتزم زي دورة حياة الفراشة كده ودورة حياة الكهنة كده. دورة حياة الملتزم تلات مراحل. المرحلة الاولى ايه؟ شهر العسل اللي هو ايه؟ لسه طالب كده
لسة طالب بيدرس آآ لسة ما اتجوزش ، لسة طالبة اتخرجت اتجوزت ولسه معها عيل واحد. كل ده اسمه شهر العسل. يعني من الاخر فاضيين قدامهم وقت كل حاجة. قدامهم وقت يتفرغوا للعباد. بعد كده الملتزم والملتزم يدخلوا في مرحلة تانية اسمها ايه؟ اسمها عنق الزجاجة. عنق الزجاجة اللي هي مرحلة المفارق. هتجوز
مين ؟ ده بالنسبة للراجل طبعا الست بتدخلها بيسموها في الطب تشايل دي برنج بيريود. مرحلة الحمل والولادة بقى في بطنها عيل وعلى كتفها عيل وبيشد في فستانها عيل وعيل تاني هتجيبه من على من على حبل الغسيل او على انبوبة البوتاجاز. فدي بتقعد لها في المرحلة دي مسلا من سن مسلا ايه؟ تمانية وعشرين تسعة وعشرين
سنة او من تلاتين سنة لاربعين سنة كده. او الاتنين واربعين سنة كده. المرحلة دي اسمها عنق الزجاجة عند المرأة. وعند الملتزم المرحلة اللي هي هاشتغل ايه؟ هاوفر دخل بيت النبي
اجوز مين ؟ هاجيب لها شبكة ومهر وعفش منين ؟ هاصرف على بيتي منين ؟ هاسكن فين ؟ دي مرحلة المفارق. المرحلة دي بيبقى الزروف الوقتية فيها قليلة شوية وبسيطة شوية. دكتور احمد بقى اتفضل. بيبقى الظروف الوقتية فيها قليلة شوية وبسيطة شوية. بعد كده الملتزم بيدخل في المرحلة التالتة اللي هي ايه؟ مرحلة
اللي هي خلاص عارف اتجوز مين وما حدش ينفع يغيرها. ها ما عدش ينفع يستبدل زوجة مكان زوج. وعرف هو سكن فين. وعرف بيدفع تختار شقة كم وعارف معزم الشهور كده دخله كم بالتقريب. وخلاص الدنيا استقرت معه. فبيبدأ يستقر. المرحلة شهر العسل ده ممكن يتفرق
لانه ما وراهوش حاجة. يعني اي حاجة ممكن سهل يضحي بها. مرحلة عنق الزجاجة صعب ان هو يضحي ليه؟ لانها مرحلة مفارق واختيارات صعبة. فده بنقول له اللي هو غالبا الشباب من سن خمسة وعشرين لخمسة وتلاتين كده. او خمسة وعشرين لاتنين وتلاتين حسب يعني. حسب رزق الله بقى وتيسير الله في المجتمع بتاعنا الايام دي. فيه ناس بيوصلوا لخمسة واربعين سنة
ولسه دخلهم ما استقرش فعلا دي حقيقة. في زل الزروف بتاعة المجتمع بتاعنا الوقتي. انما هي بتبقى مفروض يعني خمس ست سنين كده. فده في المرحلة بتاعة عنق بنقول له ادي ورد في يومك لربنا. ورد زي جلسة الضحى. او من العصر للمغرب. او من العشاء للفجر. صلك ساعتين قيام الليل. مرحلة الاستقرار اللي هو بعد الخمسة وتلاتين سنة
عند الرجل بعد مسلا الاربعين عند المرأة لما اخر عيل من عيالها كده يبقى حلو ويدخل اولى ابتدائي كده وايه ومعدش حد معتمد عليها قوي ليل نهار في بيتها وتقدر
انها تخرج وتسيب اولادها وهي امينة عليهم. المرحلة بتاعة الاستقرار ديت انت ممكن تدي وردين من يومك لربنا. وممكن تضحي وتدي اكثر من هذا. انت هتدي قد ايه بقى ما تضحكش على نفسك. الحق العشر. ما تضيعش الفرصة من ايديك. ما تضيعش الفرصة من ايديك. انت هتدي ايه؟ انت هتدي من وقتك قد ايه لربنا سبحانه وتعالى
اقنص هزه الفرصة. حد دلوقتي انا هادي جلسة الضحى ومن المغرب للعشاء. او هادي جلسة الضحى ومن العصر للمغرب. او انا راجل شغال وبخلص شغلي على المغرب بفطر على العشاء. يبقى انا
من العشاء للفجر لقيام الليل هصلي واريح له شوية كده وخلاص. انت هتدي قد ايه ؟ حدد الباكيدج الوقتية اللي انت هتديها للوصول الى رضا الله في هذه الايام ونيل هزه الصفقة عشان ربنا سبحانه وتعالى يرضيك بعد كده جوة الوقت ده شف انت هتحط بقى الذكر. هتحط الخاتمة. هتحط آآ هتحط ايه من العبادات الله هتروح تتدبر
هتعمل الاربع حاجات بتوع ابو بكر هتروح تزور مستشفى هتروح تنزل مقابر هتنزل جولات وتدعو الناس والشباب الى الله ايا ما كان انت هتعزم قرايبك على الفطار تعمل صلة رحم ايا ما كان انت هتعمل ايه. انت عرفت الوقت اللي هتزنق نفسيتك فيه ونفسيتك مش هتهرب منك. اخواني واحبابي في الله ادركوا اللحظة الفارقة
سبحانك اللهم وبحمدك اشهد ان لا اله الا انت استغفرك واتوب اليك